**Қоғамдық кеңестің және аудандық мәслихаттың тұрақты комиссияларының 2024-2026 жылдарға арналған жергілікті бюджет жобасын талқылауы.**

Ағымдағы жылдың 20 желтоқсанында ауданның Қоғамдық кеңесінің және аудандық мәслихаттың 2024 – 2026 жылдарға арналған жергілікті бюджетті талқылау жөніндегі тұрақты комиссияларының бірлескен отырысы өтті. Отырысты Біржан сал аудандық мәслихат төрайымы Н.С.Қуатова жүргізді.

Іс-шараға аудан әкімі Д.Б. Есжанов, Қоғамдық кеңес мүшелері, аудандық мәслихат депутаттары, аудан әкімінің орынбасары С. Ж. Шәуенов, Біржан сал ауданы бойынша Мемлекеттік кірістер басқармасының өкілі, дербес бөлімдердің, мемлекеттік мекемелер мен ұйымдардың басшылары, және есепшілері қатысты.

Алдағы үш жылдық кезеңге арналған бюджет жобасы бойынша аудандық экономика және қаржы бөлімінің басшысы З. Б. Құсайынова толық баяндама жасады.

Сондай-ақ, жұмыспен қамту және әлеуметтік бағдарламалар бөлімі басшысының міндетін атқарушы А. С. Бейсембаеваның және құрылыс, сәулет қала құрылысы бөлімінің басшысы - Б.М. Мұстафиннің ақпараты тыңдалды .

Қоғамдық кеңес пен аудандық мәслихаттың тұрақты комиссиялары талқылауға енгізілген бюджет жобасын мақұлдауды және оны аудандық мәслихаттың кезекті сессиясының қарауына енгізуді ұсынды.

**Қоғамдық кеңестің хатшысы Черненко С. Г.**